section_heading: Povijest
paragraph_text: Sestre Služavke Maloga Isusa došle su na Gromiljak na blagdan sv. arkanđela Rafaela, 24. listopada 1994. godine. S. Admirata Lučić, ondašnja provincijska glavarica službeno je uspostavila redovničku zajednicu. Zajednica djeluje od tad sukladno potrebama onoga vremena. Zbog rata u BiH, već od 1991. pa sve do 1995. sestre su primarno bile silom neprilika dovedene u situaciju da moraju raditi s izbjeglicama kojih je na prostoru općine Kiseljaka bilo nekoliko tisuća, te župski pastoral i katehizacija.